
Narva linna liiklusohutusprogrammi aastateks 2009 – 2013 kehtestamine

1. Asjaolud ja menetluse käik

Narva Linnavolikogu 27.03.2008.a otsusega nr 108 algatati Narva linna liiklusohutusprogrammi aastateks 2009 – 2013 koostamine ning kehtestati vastav lähteülesanne. 

Vastavalt lähteülesandele valmistas Narva Linnavalitsuse Linnavara- ja Majandusameti tellimisel Vant AS ette nimetatud programmi eelnõu. Kõigi huvitatud isikute kaasamiseks arengukava koostamisse oli arengukava eelnõu avalikustatud 06.11.2008 – 27.11.2008 linna veebilehel. Arengukava eelnõu avalikustamise teade avaldati maakonnalehes „Põhjarannik”.
27.11.2008.a. toimus Narva Linnavolikogu istungite saalis liiklusohutusprogrammi eelnõu avalik arutelu. Arvestades avaliku väljapaneku ajal ning avalikul arutelul tehtud märkusi ja ettepanekuid, on nüüdseks programmi eelnõu valmis ja esitatakse kehtestamiseks Linnavolikogule.  
 
2. Õiguslikud alused

Vastavalt kohaliku omavalitsuse korralduse seaduse § 6 lõike 3 punktile 2 omavalitsusüksus korraldab kohaliku elu küsimusi, mis ei ole seadusega antud kellegi teise otsustada ja korraldada. Kohaliku omavalitsuse korralduse seaduse § 22 lõike 1 punkti 7 kohaselt volikogu ainupädevusse kuulub valla või linna arengukava vastuvõtmine ja muutmine. 
Kohaliku omavalitsuse korralduse seaduse § 37 lõike 4 punktist 2 tulenevalt võib arengukava koostada täiendavalt valdkonnapõhise arengukavana kehtiva arengukava täpsustamiseks või täiendamiseks.
Narva Linnavolikogu 28.09.2006.a määruse nr 42 „Narva linna arengudokumentide menetlemise korra“ §17 lõike 4 kohaselt kehtestatakse linna valdkonnapõhine arengukava Linnavolikogu otsusega.
3. Otsus

3.1. Kehtestada Narva linna liiklusohutusprogramm aastateks 2009 – 2013 vastavalt  lisale.
3.2. Arvestada Narva linna liiklusohutusprogrammiga aastateks 2009‑2013 Narva linna järgnevate aastate eelarvestrateegiate ja eelarvete koostamisel linna rahalistest võimalustest lähtuvalt.
4. Rakendussätted 

4.1. Narva Linnavalitsusel avaldada otsus linna veebilehel ja ajalehes, milles Narva linn avaldab ametlikke teadaandeid.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.
4.3. Otsus jõustub seadusega sätestatud korras.

Mihhail Stalnuhhin

Narva Linnavolikogu esimees

Narva liiklusohutusprogrammi 

aastateks 2009 – 2013 kehtestamine
Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse Linnavara- ja Majandusameti direktori kohusetäitjat Tamara Luigas´t antud küsimust ette kandma Narva Linnavolikogu istungil.

